สังคมข่าวหุ้น
*เมื่อวันอังคารที่  2 มิ.ย.ที่ผ่านมา แม้ดัชนีตลาดหุ้นไทยจะปิดลบ 1.04 จุด แต่ยังยืนเหนือ 1,600 จุดได้ (ปิด 1,617.55 จุด) สะท้อนถึงโมเมนตัมที่ดี ปัจจัยหลักมาจากเรื่องวัคซีนที่มีความคืบหน้ามากขึ้น และไม่มีปัจจัยลบต่างประเทศเข้ามา ส่วนต่อไปจะเป็นอย่างไร ดัชนีก็น่าจะเคลื่อนไหวในกรอบแคบจนกว่าจะมีปัจจัยบวกใหม่ ๆ เข้ามา ล่าสุด สต๊อกน้ำมันดิบสหรัฐฯ ลดลง ส่งผลราคาน้ำมันดิบตลาดโลกทะยาน เมื่อคืนก่อนหน้า ต้องมาลุ้นกันว่า เมื่อคืนนี้ยังพุ่งต่อหรือเปล่า หากยังขึ้นอีก วันนี้หุ้นกลุ่มน้ำมันดันดัชนีไปต่อแน่ ๆ นำโดยกลุ่ม “พี่ปอ” PTT นั่นแหละ
3 มิ.ย. 2564

คาเฟอีน
*เมื่อวันอังคารที่  2 มิ.ย.ที่ผ่านมา แม้ดัชนีตลาดหุ้นไทยจะปิดลบ 1.04 จุด แต่ยังยืนเหนือ 1,600 จุดได้ (ปิด 1,617.55 จุด) สะท้อนถึงโมเมนตัมที่ดี ปัจจัยหลักมาจากเรื่องวัคซีนที่มีความคืบหน้ามากขึ้น และไม่มีปัจจัยลบต่างประเทศเข้ามา ส่วนต่อไปจะเป็นอย่างไร ดัชนีก็น่าจะเคลื่อนไหวในกรอบแคบจนกว่าจะมีปัจจัยบวกใหม่ ๆ เข้ามา ล่าสุด สต๊อกน้ำมันดิบสหรัฐฯ ลดลง ส่งผลราคาน้ำมันดิบตลาดโลกทะยาน เมื่อคืนก่อนหน้า ต้องมาลุ้นกันว่า เมื่อคืนนี้ยังพุ่งต่อหรือเปล่า หากยังขึ้นอีก วันนี้หุ้นกลุ่มน้ำมันดันดัชนีไปต่อแน่ ๆ นำโดยกลุ่ม “พี่ปอ” PTT นั่นแหละ
*บมจ. น้ำมันและการค้าปลีก OR หลังราคาวิ่งแรงมาปิด 32.00 บาท เมื่อวันก่อน ล่าสุด วันอังคารลดลงไป 0.75 บาท จากแรงขายทำกำไร ประกอบกับราคาหุ้นไม่สามารถผ่านแนวต้าน 32.00 บาทได้ เลยต้องย่อตัวลงมา มีแนวรับถัด 30.75 บาท ส่วนที่ถามกันว่า มีโอกาสหลุด 30.00 บาทอีกไหว คำตอบ คือ ทุกอย่างเป็นไปได้ทั้งนั้น แต่ก็ค่อนข้างยาก เพราะมีคนรอเก็บเยอะ  P/E ล่าสุด 34.00-34.50 เท่า ส่วนแนวต้านถัดไป 32.50 บาท
*เจมาร์ท JMART ของเสี่ยตุ้ม อดิศักดิ์ สุขุมวิทยา หลังถูก “กองทุน” ปรับพอร์ตขายหุ้นออกมา ราคาลงไปอยู่แถว 37-38 บาท ล่าสุด ตอนนี้ กลับมาอยู่บริเวณ 40 บาท +/- เล็กน้อย ราคาหุ้นพยายามผ่าน 40.25 บาทหลายครั้ง แต่ผ่านไม่ได้ ล่าสุดลงไปปิด 39.50 บาท ที่ถือเป็นแนวรับแกร่งเช่นกัน ใครที่มีหุ้นไว้ในพอร์ต ต้องใจเย็น ๆ เพราะตัวนี้เวลาวิ่งก็จะไปแบบไล่ตามกันไม่ทันเลยล่ะ ส่วนมุมมองนักวิเคราะห์ต่างมองว่า ปีนี้ กำไรเจมาร์ทนิวไฮแน่นอน จากบริษัทลูกทั้ง SINGER JMT J และธุรกิจ Mobile ยังเติบโตระดับสูง
*บมจ.เอฟเอ็น แฟคตอรี่ เอ๊าท์เลท (FN) ราคาหุ้นค่อย ๆ ฟื้นตัว ล่าสุดปิด 2.40 บาท หรือสรุป 30 วันที่ผ่านมา ราคาหุ้นขึ้นมาแล้ว 40% ล่าสุด “เบญจ์เยี่ยม ส่งวัฒนา” CEO เผยความคืบหน้าเอ็มโอยู พัฒนาผลิตภัณฑ์สำเร็จ หรือ Finished product กับ บมจ.ดีโอดี ไบโอเทค (DOD) พัฒนาผลิตภัณฑ์จากสารสกัดจากกัญชงตัวแรก คือ Facial mist ภายใต้แบรนด์ BIBURY COLN และ PRIM ช่วยเพิ่มประสิทธิภาพการนอน โดยสามารถฉีดบนผิวหน้า ผิวกาย เส้นผม และบนหมอนได้ วางแผนจะทดสอบตลาดในเดือน ก.ค.นี้ และยังมีผลิตภัณฑ์ Body wash และ Body lotion ออกจำหน่ายภายใต้แบรนด์ Mikrai อีก
*XPG บมจ.เอ็กซ์สปริง แคปปิตอล ของคุณหมอระเฑียร ศรีมงคล แม้จะเป็นหลักทรัพย์ที่เข้าข่ายมาตรการกำกับการซื้อขาย ระดับ T3 แต่ก็ยังเทรดกันไฟแลบ!! มูลค่าการซื้อขาย ขนเงินสดมาซื้อ ๆ ขาย ๆ กันร่วม 500 ล้านบาท ธรรมดาซะที่ไหน ส่วน P/E ตอนนี้ ชะโงกเข้าไปดู พุ่งปรี๊ด 420 เท่า OMG!!!! ทว่า กลัวกันซะที่ไหน เพราะที่เข้าไปเทรดกัน ต่างก็รู้แหล่ะว่าเล่นกับไฟ ราคาหุ้นขึ้นมาเยอะเกิน แต่บางส่วนก็ยังมั่นใจฝีมือคุณหมอว่าจะสร้างกำไรให้กับ XPG ส่วน P/E ก็น่าจะค่อย ๆ ปรับลงได้
*บริษัท เจริญโภคภัณฑ์อาหาร จำกัด (มหาชน) หรือ CPF แจ้งตลาดหลักทรัพย์แห่งประเทศไทยเกี่ยวกับ Chia Tai Investment Co., Ltd. (CTI) บริษัทที่ดำเนินธุรกิจสุกรครบวงจรในประเทศสาธารณรัฐประชาชนจีน ที่ CPF ได้มีการดำเนินการควบรวมธุรกิจเมื่อเดือนธันวาคม ปี 2563 ว่า เมื่อวันที่ 27 พฤษภาคม 2564 CTI ได้รับหนังสือจาก China Securities Regulatory Commission แจ้งการรับพิจารณาคำขอจดทะเบียนหลักทรัพย์ของ CTI ต่อตลาดหลักทรัพย์เซี่ยงไฮ้เป็นที่เรียบร้อยแล้ว ส่วนราคาหุ้นแนวรับ 27.00 บาท ไม่หลุดง่าย ๆ แม้ว่าจะมีการปิดโรงงานที่แก่งคอย 5 วัน แต่แนวต้าน 30.00 บาท ก็ไม่ผ่านง่าย ๆ เช่นเดียวกัน
*“เนส บรรณรงค์ พิชญากร” เอ็มดีแห่งหลักทรัพย์บัวหลวง เอาใจนักลงทุนยุคดิจิทัล ส่ง 2 รายการใหม่เสริมทัพ พร้อมปรับผังรายการให้ความรู้ด้านการลงทุนที่ส่งผ่าน Social Media โฉมใหม่ ดีเดย์ 1 มิ.ย.ที่ผ่านมา รับรองเนื้อหาเข้มข้น ตอบโจทย์ทุกมิติการลงทุน อย่าง “คิดแบบภาววิทย์” ชวนคุยเรื่องหุ้นในมุมสบาย ๆ สไตล์ “ภาววิทย์ กลิ่นประทุม” ทุกวันพฤหัสบดี เวลา 20.00 น. และช่อง YouTube ของหลักทรัพย์บัวหลวง และรายการ “Futures Alert” ที่กูรูมากประสบการณ์มารายงานกลยุทธ์การเทรดสินค้าในตลาด Futures ทุกวันอังคาร เวลา 13.45 น.